CELEX: 22018D1774
Language: sk
Date: 2017-02-03 00:00:00
Title: Rozhodnutie Spoločného výboru EHP č. 40/2017 z 3. februára 2017, ktorým sa mení príloha XIII (Doprava) a protokol 37 (obsahujúci zoznam podľa článku 101) k Dohode o EHP [2018/1774]

22.11.2018   
               
               
                  SK
               
               
                  Úradný vestník Európskej únie
               
               
                  L 297/51
               
            
         ROZHODNUTIE SPOLOČNÉHO VÝBORU EHP
         č. 40/2017
         z 3. februára 2017
         ktorým sa mení príloha XIII (Doprava) a protokol 37 (obsahujúci zoznam podľa článku 101) k Dohode o EHP [2018/1774]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Rozhodnutie Komisie (EÚ) 2016/566 z 11. apríla 2016 o ustanovení riadiacej skupiny na vysokej úrovni pre riadenie digitálneho námorného systému a služieb a o zrušení rozhodnutia 2009/584/ES (1) sa má začleniť do Dohody o EHP.
                  
               
                     (2)
                  
                  
                     V záujme riadneho fungovania Dohody o EHP treba zmeniť protokol 37 k Dohode o EHP tak, aby zahŕňal riadiacu skupinu na vysokej úrovni pre riadenie digitálneho námorného systému a služieb zriadenú rozhodnutím Komisie (EÚ) 2016/566, a zmeniť prílohu XIII s cieľom určiť postupy zapojenia sa do tejto skupiny.
                  
               
                     (3)
                  
                  
                     Príloha XIII a protokol 37 k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Text bodu 55ab (rozhodnutie Komisie 2009/584/ES) prílohy XIII k Dohode o EHP sa nahrádza takto:
            
               „32016 D 0566: Rozhodnutie Komisie (EÚ) 2016/566 z 11. apríla 2016 o ustanovení riadiacej skupiny na vysokej úrovni pre riadenie digitálneho námorného systému a služieb a o zrušení rozhodnutia 2009/584/ES (Ú. v. EÚ L 96, 12.4.2016, s. 46).
               Spôsoby zapojenia štátov EZVO v súlade s článkom 101 dohody:
               Každý štát EZVO môže v súlade s článkom 4 rozhodnutia Komisie (EÚ) 2016/566 vymenovať osobu, ktorá sa bude ako pozorovateľ zúčastňovať na zasadnutiach riadiacej skupiny na vysokej úrovni pre riadenie digitálneho námorného systému a služieb.“
            
         
         
            Článok 2
            Text bodu 34 (Riadiaca skupina na vysokej úrovni pre SafeSeaNet) protokolu 37 k Dohode o EHP sa nahrádza takto:
            
               „Riadiaca skupina na vysokej úrovni pre riadenie digitálneho námorného systému a služieb [rozhodnutie Komisie (EÚ) 2016/566].“
            
         
         
            Článok 3
            Znenie rozhodnutia (EÚ) 2016/566 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 4. februára 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 3. februára 2017
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 96, 12.4.2016, s. 46.
         
            (*1)  Ústavné požiadavky neboli oznámené.